nahid-hub/BLUGE-bengali-wikipedia-section-title-prediction huggingface dataset:
খাড়ি গ্রামের নারায়ণীতলায় একটি সাধারণ ইটের ঘরে শক্তিমূর্তি 'নারায়ণী'র অধিষ্ঠান; মূর্তিটি চতুর্ভূজা, ত্রিনয়না ও সিংহবাহিনী। ষোড়শ-সপ্তদশ শতাব্দীতেই এই ধরনের তান্ত্রিক পীঠস্থানের উৎপত্তি বলে মনে করা হয়। নারায়ণী মূর্তির পাশেই ঘোড়ার পিঠে আসীন ধর্মযোদ্ধা গাজীসাহেবের (পীর বড়খাঁ গাজী) মূর্তি অবস্থিত। হিন্দু-মুসলমান নির্বিশেষে গাজীসাহেবের পূজারী ভক্ত বিদ্যমান। সেনরাজত্বকালের শেষে এখানকার জাতিভেদ-বর্ণপ্রথা জর্জরিত নিম্নবর্গীয় হিন্দুসমাজের মুসলমান পীর-গাজী সাহেবদের থেকে ইসলাম ধর্ম গ্রহণের স্পষ্ট আভাস মেলে। ইংরেজ আমলে পাদরী সাহেবদেরও খ্রিস্টধর্ম প্রচারের অন্যতম ক্ষেত্র ছিল এটি৷ ১৮৫৭ সালেই খাড়ি গ্রামে একটি গির্জা, একটি ইংরেজি স্কুল এবং বহু বাঙালি খ্রিস্টানের (ধর্মান্তরিত) বিবরণ পাওয়া যায়। সমাজ ও সংস্কৃতির বিভিন্ন সময়ের স্তর আজও খাড়ি গ্রামে সুবিন্যস্ত।

সঠিক অনুচ্ছেদ শিরোনাম কোনটি?
titleA. পুরাতাত্ত্বিক বৈশিষ্ট্য
titleB. ঐতিহাসিক নিদর্শন
titleC. প্রত্নসামগ্রী
titleD. ইতিহাস
উত্তর: titleB
ধ্রুপদী ভঙ্গীমায় বোলিং কর্মে অগ্রসর হতেন। সূক্ষ্ম নিশানা বরাবর বোলিং করতে পারতেন। পিচের দিকে ডানহাতি ব্যাটসম্যানকে ডেলিভারি করা বল শূন্যে মারতে বাধ্য করতেন। ঘণ্টার পর ঘণ্টার বোলিং করলেও তার ক্লান্তি ছিল না। তরুণ খেলোয়াড়দেরকে সহযোগিতার হাত প্রসার করতেন। ব্যাটসম্যান হিসেবে মোটেই সুবিধে করতে পারেননি তিনি। তবে, প্রয়োজনে দীর্ঘক্ষণ ক্রিজে অবস্থান করতে পারতেন।

উদার হৃদয়ের অধিকারী ও পরীক্ষিত সেবক হিসেবে জিম্বাবুয়ের ক্রিকেটকে সমৃদ্ধ করার প্রাণান্তকর প্রচেষ্টা চালিয়েছেন তিনি। বামহাতি সিম ও সুইং বোলার হিসেবে নতুন বল হাতে নিয়ে নিজের সেরা খেলা প্রদর্শনে মনোনিবেশ ঘটাতেন। তবে, দূর্ভাগ্যজনকভাবে পেসের অভাবে তেমন সফলতার স্বাক্ষর রাখতে পারেননি।

সঠিক অনুচ্ছেদ শিরোনাম কোনটি?
titleA. খেলার ধরন
titleB. আন্তর্জাতিক ক্রিকেট
titleC. প্রথম-শ্রেণীর ক্রিকেট
titleD. অবসর
উত্তর: titleA
অলিম্পিক সনদে উল্লেখিত রীতি অনুযায়ী গেমস শুরুর পূর্বে একটি উদ্বোধনী অনুষ্ঠানের আয়োজন করা হয়। মোটামুটিভাবে, এই অনুষ্ঠানের রীতি-নীতিগুলি ১৯২০ সালের গ্রীষ্মকালীন অলিম্পিকের সময়ই ঠিক হয়ে গেছে। অনুষ্ঠানটি সাধারণত আয়োজক দেশের পতাকা উত্তোলন এবং জাতীয় সঙ্গীত গাওয়ার মাধ্যমে শুরু হয়। এর পরে আয়োজক দেশ বিভিন্ন নান্দনিক প্রদর্শনীর মাধ্যমে দর্শকদের আনন্দ প্রদান করে। এছাড়াও এই অনুষ্ঠানে স্বাগতিক দেশ তার নিজের কৃষ্টি, কলা, ঐতিহ্য ও ইতিহাস তুলে ধরার সুযোগ পায়। এই জাতীয় অনুষ্ঠানে স্বাগতিক দেশ প্রচুর অর্থ খরচ করে নিজেদের গৌরব ও সামর্থ সারা বিশ্বের কাছে তুলে ধরার চেষ্টা চালায়। যেমন বেজিং অলিম্পিকের উদ্বোধনী অনুষ্ঠানে প্রায় ১০ কোটি মার্কিন ডলার ব্যয় হয়।

দৃষ্টিনন্দন প্রদর্শনীর পর বিভিন্ন দেশের ক্রীড়াবিদরা করে দর্শকদের সামনে অলিম্পিক স্টেডিয়াম প্রদক্ষিণ করে। এই প্রদক্ষিণে সর্বপ্রথম আসে গ্রীসের ক্রীড়াবিদরা এবং সর্বশেষে আসে আয়োজক দেশের ক্রীড়াবিদরা। গ্রীসকে সবার আগে আসার সম্মান দেওয়া হয় অলিম্পিকের ইতিহাসে গ্রীসের ভূমিকার জন্য। গ্রীসের পরে আয়োজক দেশের পছন্দের বর্নমালার বর্নানুক্রমে সব দেশের ক্রীড়াবিদরা স্টেডিয়াম প্রদক্ষিণ করে, আর আয়োজক দেশ আসে সবার শেষে। গ্রীসের অ্যাথেন্সে অনুষ্ঠিত ২০০৪ গ্রীষ্মকালীন অলিম্পিকের সময় গ্রীক পতাকা সর্বপ্রথম প্রদক্ষিণ করে এবং নিয়ম অনুযায়ী শেষে গ্রীসের ক্রীড়াবিদ ও আধিকারিকেরা প্রদক্ষিণ করে এই পর্বের ইতি টানে। বিভিন্ন দেশের কুচকাওয়াজের পর অলিম্পিকের মশাল স্টেডিয়ামে এনে বিভিন্ন হাত বদলের পর চূড়ান্ত মশাল বাহকের কাছে পৌঁছায় । সাধারণত আয়োজক দেশের কোনো প্রাক্তন অলিম্পিক বিজয়ীই অলিম্পিকের চূড়ান্ত মশাল বাহক হিসাবে অলিম্পিক শিখা প্রজ্বলন করে থাকেন।

সঠিক অনুচ্ছেদ শিরোনাম কোনটি?
titleA. প্রাচীন অলিম্পিক গেমস
titleB. নাগরিকত্ব বিষয়ক আইওসি নিয়মাবলী
titleC. উদ্বোধনী অনুষ্ঠান
titleD. বিতর্ক
উত্তর: titleC
তত্ত্বীয় পদার্থবিজ্ঞান, বিশেষ করে কোয়ান্টাম ফিজিক্স এর উপর আগ্রহ থাকায় খান খাদিম কোয়ান্টাম থিওরীর উপর পি.এইচ.ডি. করতে যান পশ্চিম জার্মানির গোটেনজেন বিশ্ববিদ্যালয়ে এবং ১৯৬০ সালে ডিগ্রি অর্জন করে দেশে ফিরে আসেন। দেশে ফিরে ঢাকা বিশ্ববিদ্যালয়ের তত্ত্বীয় পারমাণবিক পদার্থবিজ্ঞান বিষয়ে গবেষক হিসেবে নিযুক্ত হন। তিনি ১৯৫১ থেকে ৩০ জুন,১৯৫৬ সাল পর্যন্ত পাকিস্তানের ফিলিপস ইলেক্ট্রিক্যাল কোম্পানিতে এক্স-রে ইঞ্জিনিয়ার হিসেবে কর্মরত ছিলেন। পরবর্তীতে খান খাদিম ঢাকা বিশ্ববিদ্যালয়ের পদার্থবিজ্ঞান বিভাগে ১৯৬৩ সালের ২০ অগাস্টে অস্থায়ী প্রভাষক পদে যোগ দেন। একই বছরের ৬ সেপ্টেম্বর একই বিভাগে বিভাগীয় ফেলো হিসেবে যোগদান করেন।পরবর্তীতে ১৯৬৫ সালের ৫ ডিসেম্বর পদার্থবিজ্ঞান বিভাগের স্থায়ী প্রভাষক হিসেবে তিনি তার কর্মজীবন শুরু করেন। প্রথমদিকে বি.এস.সি. ৩য় বর্ষের শিক্ষার্থীদের ব্যবহারিক ক্লাশ নিতেন খান খাদিম ।

সঠিক অনুচ্ছেদ শিরোনাম কোনটি?
titleA. মৃত্যু
titleB. কর্মজীবন
titleC. জন্ম ও শিক্ষাজীবন
titleD. স্মৃতি
উত্তর: titleB
৭ জুন ১৯৭০ এ অনুষ্ঠিত কুচকাওয়াজের নেতৃত্ব প্রদান করেন আ স ম আবদুর রব। অল্প পেছনে পতাকা হাতে অধিনায়কের দায়িত্ব পালন করেন হাসানুল হক ইনু। রব সেই পতাকা বঙ্গবন্ধুর হাতে তুলে দেন এবং শেখ মুজিবুর রহমান সেই পতাকা ছাত্র-জনতার সামনে তুলে ধরেন। 
এরপর ইনু পতাকাটি তার কক্ষে নিয়ে যান এবং সহপাঠি শরীফ নুরুল আম্বিয়া শেরে বাংলা হলের ৪০৪ কক্ষের খবিরুজ্জামানকে পতাকাটি বাক্সে লুকিয়ে রাখতে বলেন। এরপর একাত্তরের শুরুতে নগর ছাত্রলীগের সাধারণ সম্পাদক শেখ জাহিদ হোসেন পতাকাটি নিয়ে যান তার মালিবাগের বাসায। 
সঠিক অনুচ্ছেদ শিরোনাম কোনটি?
titleA. মার্চ ২, ১৯৭১
titleB. পতাকায় পরিবর্তন
titleC. জুন ৭, ১৯৭০
titleD. মার্চ ২৩, ১৯৭১
উত্তর: titleC
পেভেনসিদের মধ্যে পিটার বয়সে
সবার বড়। "দ্য লায়ন, দ্য উইচ
অ্যান্ড দ্য ওয়াড্রোব"-এ সে একটি কথা বলা নেকড়েকে হত্যা করে সুজানকে উদ্ধার করে এবং হোয়াইট উইচের বিরুদ্ধে নার্নিয়ান সৈন্যদের নেতৃত্ব দেয়। আসলান তাকে "হাই কিং" উপাধি দেয়। এছাড়া সে "পিটার দ্য ম্যাগনিফিসেন্ট" হিসেবে পরিচিত। "প্রিন্স ক্যাস্পিয়ান"
উপন্যাসে সে মিরাজের বিরুদ্ধে
যুদ্ধে নেতৃত্ব দেয় এবং "দ্য লাস্ট
ব্যাটল"-এ আসলান নার্নিয়ার
দরজা শেষবারের জন্য বন্ধ করার
জন্য পিটারকে দায়িত্ব দেয়।

সঠিক অনুচ্ছেদ শিরোনাম কোনটি?
titleA. পেভেনসি পরিবার
titleB. পিটার পেভেনসি
titleC. "দ্য ভয়েজ অব দ্য ডন ট্রেডার" (১৯৫২)
titleD. ইতিহাস
উত্তর: titleB
বিয়ানীবাজার উপজেলার মাথিউরা এস ই স্কুলে কিছুদিন লেখাপড়া করে সিলেট দি এইডেড হাই স্কুলে ভর্তি হন। সেখান থেকে মাধ্যমিক ও করাচি ইসলামী কলেজ থেকে উচ্চ মাধ্যমিক সমাপ্ত করেন। পরবর্তীতে সিলেট ল কলেজ থেকে এম এ এল এলবি ডিগ্রী লাভ করে সিএসপি পরীক্ষায় অংশগ্রহণ করেন। সেখানে কৃতিত্বের সাথে উত্তীর্ণ হয়ে সরকারী চাকুরীতে যোগদান করতে চাইলে হোসেন শহীদ সোহরাওয়ার্দীর অনুরোধে সরকারী চাকুরীতে যোগদান না করে রাজনীতিতে অংশ গ্রহণ করেন। ল কলেজে অধ্যয়নকালে এডভোকেট আব্দুর রহিম কলেজ ছাত্র সংসদের ভিপি হিসেবে নির্বাচিত হোন।

সঠিক অনুচ্ছেদ শিরোনাম কোনটি?
titleA. জন্ম ও প্রাথমিক জীবন
titleB. মৃত্যু
titleC. শিক্ষাজীবন
titleD. মুক্তিযুদ্ধ
উত্তর: titleC
কোপার্নিকাস ল্যাটিন ও জার্মান ভাষায় সমান দক্ষ ছিলেন। তিনি পোলিশ, গ্রীক এবং ইটালিয়ান ভাষাতেও কথা বলতে পারতেন। তবে তিনি কাজ করেছেন বেশিরভাগ ল্যাটিন ভাষায়। কারণ, তখনকারদিনে ইউরোপের শিক্ষাপ্রতিষ্ঠানগুলোতে ল্যাটিন ভাষা ব্যবহৃত হত। এছাড়াও ল্যাটিন, রোমান ক্যাথলিক চার্চে ও পোল্যান্ডের রাষ্ট্রীয় আদালতের প্রধান ভাষা ছিল। আর এভাবেই ল্যাটিন ভাষায় চার্চ এবং পোলিশ শাসকদের সাথে নিকোলাসের যোগাযোগ ছিল। কোপার্নিকাসের লিখা কিছু তথ্য প্রমাণ জার্মান ভাষায়ও আছে। এই বিষয়টি জার্মানির দর্শন বিভাগের অধ্যাপক মার্টিন ক্যারিয়ার উল্লেখ করেন। কারণ হলো কোপার্নিকাসের স্থানীয় ভাষাও ছিল জার্মান।

কোপার্নিকাস খুব ভালো জার্মান বলতে পারতেন তার অন্যতম কারণ হলো তিনি জার্মান ভাষাভাষী একতি গ্রামে জন্মগ্রহণ করেন। ১৪৯৬ সালে তিনি যখন বলগনা বিশ্ববিদ্যালয়ে পড়ছিলেন তখন তিনি জার্মান ভাষার একটি দলে(সংগঠনে) যোগদান করেন। ১৪৯৭ সালের সংবিধান অনুযায়ী এই সংগঠনটির সদস্য তারাই হতে পারতেন যাদের মাতৃভাষা ছিল জার্মান। যাই হোক, ফরাসি দর্শবিদ আলেকজান্দ্রে কোয়রের মতে, কোপার্নিকাস নাটিও সংগঠনে জার্মান ভাষা জানতো বলে যোগদান করেনি বরং সে নিজেকে জার্মান ভাবত তাই যোগ দিয়েছিলো। তখন প্রুশিয়া এবং সিলেসিয়া থেকে নিয়মিত ছাত্র শ্রেনীভুক্ত করা হতো যা জার্মান ভাষাভাষী শিক্ষার্থীতের জন্য জাতিগতভাবে গর্বের ছিলো।

সঠিক অনুচ্ছেদ শিরোনাম কোনটি?
titleA. ভাষা
titleB. জীবনী
titleC. হেলিওসেন্ট্রি সম
titleD. শিক্ষা
উত্তর: titleA
বিশাখাপত্তনমের ইতিহাস খ্রিষ্টপূর্ব ৬ষ্ঠ শতাব্দী থেকে শুরু হয় এবং শহরটির উল্লেখ খ্রিষ্টপূর্বাব্দ চতুর্থ শতাব্দীতে পাণিনির ও কাত্যায়নের লেখা প্রাচীন গ্রন্থে পাওয়া যায়। ঐতিহাসিকভাবে কলিঙ্গ অঞ্চলের অংশ হিসাবে বিবেচিত এই অঞ্চলটি মধ্যযুগীয় সময়ে এটি ভেঙ্গি রাজ্য, পল্লব এবং পূর্ব গঙ্গার রাজবংশের দ্বারা শাসিত হয়েছিল। প্রত্নতাত্ত্বিক নথিগুলি নির্দেশ করে যে বর্তমান শহরটি ১১র্থ এবং ১২তম শতাব্দীতে চোল রাজবংশের রাজা প্রথম কুলোতুঙ্গা কর্তৃক নির্মিত হয়েছিল। বিভিন্ন সময়ে তামিলনাড়ুর চোলা রাজবংশ ও উড়িষ্যার গজপতি রাজবংশের কাছে শহরটির উপর নিয়ন্ত্রণ ছিল, যতদিন না ১৫তম শতাব্দীতে বিজয়নগর সাম্রাজ্যের বিজয় লাভ ঘটে। ১৬তম শতাব্দীতে এটি মুঘলরা দখল করে নেয়। ইউরোপীয় শক্তিগুলি অবশেষে শহরটি বাণিজ্য স্বার্থে স্থাপন করেছিল এবং বিশাখাপত্তনম ১৮ শতকের শেষদিকে ফরাসি শাসনের অধীনে আসে।

সঠিক অনুচ্ছেদ শিরোনাম কোনটি?
titleA. জনপরিসংখ্যান
titleB. বিমানবন্দর
titleC. ইতিহাস
titleD. অবস্থান
উত্তর: titleC
সমগ্র খেলোয়াড়ী জীবনে পনেরোটি টেস্ট ও তিনটি ওডিআইয়ে অংশগ্রহণ করেছেন ইয়ান ডেভিস। ২৯ ডিসেম্বর, ১৯৭৩ তারিখে মেলবোর্নে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ১১ আগস্ট, ১৯৭৭ তারিখে লিডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।

ডিসেম্বর, ১৯৭৩ সালে নিউজিল্যান্ডের বিপক্ষে প্রতিদ্বন্দ্বিতায় অবতীর্ণ হবার জন্য তাকে অস্ট্রেলিয়া দলের প্রথম একাদশে অন্তর্ভূক্ত করা হয়। এ সময় তার বয়স ২০ বছর ১ মাস ছিল। দূর্বলতর নিউজিল্যান্ড দল ইনিংস ও ২৫ রানে পরাভূত হয়। একই অবস্থানে ব্যাটিংয়ে নেমে ১৫ রান তুলে ডেল হ্যাডলি’র বলে কেন ওয়াডওয়ার্থের কট পরিণত হন।

ইয়ান ডেভিস নিউজিল্যান্ডের বিপক্ষে টেস্ট সিরিজ খেলার জন্যে মনোনীত হন। সিরিজের তিনটি টেস্টেই তার অংশগ্রহণ ছিল। মার্চ, ১৯৭৪ সালে ক্রাইস্টচার্চে প্রথম টেস্ট অর্ধ-শতরান করেন। রিচার্ড হ্যাডলি’র বোলিংয়ে অধিনায়ক বেভ কংডনের হাতে তালুবন্দী হবার সময় ১০৭ বল মোকাবেলা করে ঠিক ৫০ রান তুলেছিলেন। এ সফরে ওডিআইয়ে অভিষেক পর্ব সম্পন্ন হয় তার। ডুনেডিনে অপরাজিত ১১ রান তুলেছিলেন।

ঘরোয়া ক্রিকেটে সুন্দর ক্রীড়াশৈলী প্রদর্শনের কারণে ১৯৭৪-৭৫ মৌসুমে সফরকারী ইংল্যান্ড দলের বিপক্ষে অ্যাশেজ সিরিজ খেলার জন্যে মনোনীত হন। তবে, কোন টেস্টে অংশগ্রহণ করার সুযোগ পাননি তিনি। তবে, এনএসডব্লিউর সদস্যরূপে মাইক ডেনিসের নেতৃত্বাধীন সফররত ইংরেজ দলের বিপক্ষে তিন নম্বরে ব্যাটিংয়ে নেমে ৪ ও ৩৮ রান তুলেছিলেন। উভয় ইনিংসেই ক্রিস ওল্ডের শিকারে পরিণত হয়েছিলেন। ঐ খেলায় এনএসডব্লিউ ১৮৭ রানে পরাজয়বরণ করেছিল।

সঠিক অনুচ্ছেদ শিরোনাম কোনটি?
titleA. বিশ্ব সিরিজ ক্রিকেটে অংশগ্রহণ
titleB. প্রথম-শ্রেণীর ক্রিকেট
titleC. আন্তর্জাতিক ক্রিকেট
titleD. জাতীয় দলে প্রত্যাখ্যান
উত্তর: titleC
১৯৫২ সালে মুম্বাইয়ে অনুষ্ঠিত প্রথম আন্তর্জাতিক চলচ্চিত্র উৎসবে পরিচালক বিমল রায় ইতালীয় পরিচালক ভিত্তোরিও দে সিকার "বাইসাইকেল থিবস" (১৯৪৮) দেখে এই ধরনের চলচ্চিত্র নির্মাণে অনুপ্রাণিত হন এবং নতুন চলচ্চিত্র নির্মাণের সিদ্ধান্ত নেন। তিনি উৎসব থেকে বাড়ি ফিরে তার ইউনিটকে নতুন গল্প নিয়ে আসার আহ্বান জানান। পরে সলিল চৌধুরী রচিত "রিকশাওয়ালা" গল্পটি গৃহীত হয়। চলচ্চিত্রের নামটি কবিগুরু রবীন্দ্রনাথ ঠাকুর রচিত কবিতা "দুই বিঘা জমি" থেকে নেওয়া।

সঠিক অনুচ্ছেদ শিরোনাম কোনটি?
titleA. নির্মাণ
titleB. অভিনয়শিল্পী নির্বাচন
titleC. সঙ্গীত
titleD. কাহিনী উন্নয়ন
উত্তর: titleD
শিক্ষা প্রতিষ্ঠানের মধ্যে প্রাচীনতম শিক্ষাপ্রতিষ্ঠান হচ্ছে ওসমানিয়া আলিম মাদরাসা ও ওসমানিয়া উচ্চ বিদ্যালয়। এছাড়াও রয়েছে পাইকপাড়া সরকারী প্রাথমিক বিদ্যালয়, পাইকপাড়া দারুল কোরআন নূরানী হিফজ্ মাদরাসা, আহসানিয়া মডেল মাদরাসা, গুণক ইসলামিয়া দাখিল মাদরাসা, রুবেল রুমা কিন্ডার গার্টেন, আলতাফ ইসলামি একাডেমি, হলি চাইল্ড ইনস্টিটিউট, জে এম ক্যাডেট, আড়কাইম প্রাথমিক বিদ্যালয়, মান্দারী সরকারী প্রাথমিক বিদ্যালয়, মান্দারী নুরুল হক ইসলামিয়া কওমি মাদরাসা, বড় ঈদগাহ মহিলা মাদরাসা, দুর্গাপুর মাদরাসা, বকুলতলা সরকারী প্রাথমিক বিদ্যালয় ও আড়কাইম ইসলামিয়া মাদরাসা ইত্যাদি।

সঠিক অনুচ্ছেদ শিরোনাম কোনটি?
titleA. অবস্থান ও সীমানা
titleB. প্রশাসনিক কাঠামো
titleC. শিক্ষা ব্যবস্থা
titleD. যোগাযোগ ব্যবস্থা
উত্তর: titleC
রাউজান উপজেলার দক্ষিণ-পশ্চিমাংশে উরকিরচর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৮ কিলোমিটার। এ ইউনিয়নের পূর্বে নোয়াপাড়া ইউনিয়ন; উত্তরে পশ্চিম গুজরা ইউনিয়ন ও হাটহাজারী উপজেলার উত্তর মাদার্শা ইউনিয়ন; পশ্চিমে হালদা নদী ও হাটহাজারী উপজেলার উত্তর মাদার্শা ইউনিয়ন ও দক্ষিণ মাদার্শা ইউনিয়ন ও চট্টগ্রাম সিটি কর্পোরেশনের ৫নং মোহরা ওয়ার্ড এবং দক্ষিণে হাটহাজারী উপজেলার বুড়িশ্চর ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. আয়তন
titleB. খাল ও নদী
titleC. অবস্থান ও সীমানা
titleD. যোগাযোগ ব্যবস্থা
উত্তর: titleC
উনিশ শতকের গোড়ার দিকে মাঝামাঝি সময়ে প্রকৃতিবিদদের বিস্তৃত ভ্রমণের ফলে জীবিত জীবের বৈচিত্র্য এবং বিতরণ সম্পর্কে প্রচুর নতুন তথ্য প্রচলিত হয়েছিল। বিশেষ গুরুত্বের মধ্যে ছিল আলেকজান্ডার ভন হাম্বোল্টের কাজ , যা প্রাকৃতিক দর্শনের পরিমাণগত পদ্ধতির (যেমন পদার্থবিজ্ঞান এবং রসায়ন ) ব্যবহার করে জীব এবং তাদের পরিবেশের মধ্যে সম্পর্কের বিশ্লেষণ করেছিল। হাম্বল্টের কাজ জীবজীবনীর ভিত্তি স্থাপন করেছিল এবং বিজ্ঞানীদের বহু প্রজন্মকে অনুপ্রাণিত করেছিল।

সঠিক অনুচ্ছেদ শিরোনাম কোনটি?
titleA. প্রাকৃতিক ইতিহাস এবং প্রাকৃতিক দর্শন
titleB. রিকম্বিন্যান্ট ডিএনএ
titleC. বিবর্তন এবং জীবজীবন
titleD. ভূতত্ত্ব এবং পুস্তকবিজ্ঞান
উত্তর: titleA
তালেবান শাসন সমাপ্ত হওয়ার পর ২০০২ খ্রিষ্টাব্দের এপ্রিলে জহির শাহ লয়া জিরগা শুরু করার জন্য আফগানিস্তান আসেন। এরপর জুন মাসে লয়া জিরগার অধিবেশন বসেছিল। তালেবান শাসন সমাপ্ত হওয়ার পর রাজতন্ত্র ফিরিয়ে আনার জন্য অনেক আহ্বান এসেছিল। জহির শাহ লয়া জিরগা কর্তৃক তাকে দেয়া যেকোনো দায়িত্ব মেনে নেবেন বলে ঘোষণা দেন। তবে লয়া জিরগার অধিকাংশ প্রতিনিধি যুক্তরাষ্ট্র সমর্থিত হামিদ কারজাইয়ের বদলে তার পক্ষে ভোট দেয়ার পক্ষে ছিল, ফলে যুক্তরাষ্ট্রের চাপে তিনি সরে দাড়ান। তবে রাষ্ট্রপ্রধান হওয়ার প্রস্তুতিকালে তিনি বলেছিলেন যে: "লয়া জিগরা দাবি করলে আমি রাষ্ট্রপ্রধানের দায়িত্ব গ্রহণ করব, তবে আমার রাজতন্ত্র ফিরিয়ে আনার ইচ্ছা নেই। আমি বাদশাহ উপাধির জন্য ইচ্ছুক নই। জনগণ আমাকে বাবা বলে এবং আমি এই উপাধি আশা করি।" আফগানিস্তানের বর্তমান সংবিধানে তাকে "জাতির পিতা" উপাধিতে ভূষিত করা হয়েছে।

হামিদ কারজাই আফগানিস্তানের রাষ্ট্রপতি হন। জহির শাহর আত্মীয় ও সমর্থকদের অন্তর্বর্তীকালীন সরকারে বিভিন্ন পদ দেয়া হয়েছিল। জহির শাহ তার পুরনো প্রাসাদে ফিরে যান। ২০০২ খ্রিষ্টাব্দের অক্টোবরে ফ্রান্সে সফরের সময় তিনি বাথরুমে পা পিছলে পড়ে যান। এতে তার বুকের হাড় আঘাতপ্রাপ্ত হয়। পরের বছর ২০০৩ এর ২১ জুন ফ্রান্সে স্বাস্থ্যপরীক্ষার সময় সফরে গেলে সেখানে তার ফিমার ভেঙে যায়।

২০০৪ খ্রিষ্টাব্দের ৩ ফেব্রুয়ারি অন্ত্রের চিকিৎসার জন্য ভারতের নয়াদিল্লিতে আসেন। তিনি দুই সপ্তাহ পর্যন্ত হাসপাতালে ছিলেন এবং এরপর নয়াদিল্লিতে পর্যবেক্ষণে ছিলেন। গরমের জন্য নাক থেকে রক্তপাতের কারণে ১৮ মে তাকে সংযুক্ত আরব আমিরাতের হাসপাতালে নিয়ে আসা হয়।

২০০৪ খ্রিষ্টাব্দের ৭ ডিসেম্বর হামিদ কারজাইয়ের শপথ অনুষ্ঠানে জহির শাহ উপস্থিত ছিলেন। জীবনের শেষের দিকে তিনি খুব দুর্বল হয়ে পড়েছিলেন। তার দুর্বল স্বর শোনার জন্য এসময় তার কলারে মাইক্রোফোন লাগিয়ে রাখা হত। ২০০৭ খ্রিষ্টাব্দের জানুয়ারি জহির শাহ মারাত্মক অসুস্থ হয়ে পড়ে শয্যাশায়ী হন।

সঠিক অনুচ্ছেদ শিরোনাম কোনটি?
titleA. আফগান রাজনীতিতে প্রত্যাবর্তন
titleB. পরিবার
titleC. পরিবার ও প্রারম্ভিক জীবন
titleD. মৃত্যু
উত্তর: titleA
প্রথমে সজল বারুই দমদম ক্যান্টনমেন্টে কারাদণ্ড ভোগ করছিলেন। কিন্তু ২০০০ সালের জুলাই মাসে ‘প্রশাসনিক অসুবিধা’র জন্য তাঁকে মেদিনীপুর কেন্দ্রীয় সংশোধনাগারে সরিয়ে নিয়ে যাওয়া হয়। ২০০১ সালে কারারুদ্ধ অবস্থায় সজল বারুই কিডনির সমস্যার কথা জানান। তাঁকে কলকাতা ন্যাশানাল মেডিক্যাল কলেজ ও হাসপাতালে পরীক্ষার জন্য আনা হয়। ২০০১ সালের ১৫ সেপ্টেম্বর তিনি হাসপাতাল থেকে পালিয়ে যান এবং ২০০৩ সালের প্রথম দিক পর্যন্ত পলাতক থাকেন। পালানোর রাতে সজল একটি বিয়ার পার্টির আয়োজন করেছিলেন এবং তাতে তাঁর প্রহরায় নিযুক্ত দুই পুলিশ কনস্টেবলকে নিমন্ত্রণও করেছিলেন। নিজের প্রেমিকার থেকে গোপনে আনীত বিয়ার তিনি কনস্টেবলদের খাইয়েছিলেন। তাঁরা সজলের উদ্দেশ্য ধরতে পারেননি। রাতে তিনি দুই বোতল বিয়ারে ঘুমের ওষুধ মিশিয়ে কনস্টেবলদের ঘুম পাড়িয়ে দেন। তারপর সকলের অলক্ষ্যে হাসপাতাল থেকে বেরিয়ে যান।

সঠিক অনুচ্ছেদ শিরোনাম কোনটি?
titleA. হত্যাকাণ্ড
titleB. শৈশব
titleC. পুনরায় গ্রেফতার
titleD. পলায়ন
উত্তর: titleD
কল অফ ডিউটিঃ ওয়ার্ল্ড এ্যাট ওয়ার সিরিজের পঞ্চম গেম। গেমটির নির্মাতা ট্রেয়ার্ক এবং প্রকাশক অ্যাকটিভিশন। "কল অফ ডিউটিঃ ওয়ার্ল্ড এ্যাট ওয়ার"-এর মাধ্যমে কল অফ ডিউটি সিরিজ পুনরায় দ্বিতীয় বিশ্বযুদ্ধে অনুপ্রবেশ করে। গেমটি ৯ই জুন, ২০০৮ সালে মুক্তি পায়। গেমটি দ্বিতীয় বিশ্বযুদ্ধের জাপানের পেলিলিউ, রাশিয়া, জার্মানি ইত্যাদি অঞ্চলের দ্বিতীয় বিশ্বযুদ্ধ চলাকালীন অবস্থা তুলে ধরে। গেমটি বাজারে মোটামুটি সাফল্য অর্জন করে। পূর্বের পর্বে অর্থাৎ "কল অফ ডিউটিঃ মডার্ন ওয়ারফেয়ার"-এর সফলতাকে সদ্ব্যবহার না করার জন্য "কল অফ ডিউটিঃ ওয়ার্ল্ড এ্যাট ওয়ার"-কে গেইম বিশেষজ্ঞরা প্রশ্ন বিদ্ধ করে। "কল অফ ডিউটিঃওয়ার্ল্ড এ্যাট ওয়ার" পিসি, উইই, এক্সবক্স ৩৬০ কোনসোলস এবং নিনটেন্ডো ডিএস হ্যান্ডহোল্ড করা হয় ১১ই নভেম্বর, ২০০৮ সালে উত্তর আমেরিকাতে এবং ইউরোপে ১৪ই নভেম্বর, ২০০৮ সালে। ২০০৯ সালের জুন পর্যন্ত কল অফ ডিউটিঃ ওয়ার্ল্ড এ্যাট ওয়ারের ১১ মিলিয়ন কপি বিক্রয় হয়েছে।

সঠিক অনুচ্ছেদ শিরোনাম কোনটি?
titleA. প্রধান সিরিজ
titleB. কল অফ ডিউটিঃ ব্ল্যাক অপস
titleC. কল অফ ডিউটিঃওয়ার্ল্ড এ্যাট ওয়ার
titleD. কল অফ ডিউটিঃ মডার্ন ওয়ারফেয়ার
উত্তর: titleC
আভিসিনাকে যখন হামাদানের কাছে ফারদাজন দুর্গে কারাবদ্ধ করা হয়েছিল তখন তিনি তাঁর বিখ্যাত "ফ্লোটিং ম্যান" চিন্তাধারা রচনা করেছিলেন যা মানুষের আত্ম সচেতনতা এবং আত্মার উল্লেখযোগ্যতা প্রদর্শন করে। তিনি জীবিত মানব বুদ্ধিমত্তার কথা উল্লেখ করেছেন, বিশেষ করে সক্রিয় বুদ্ধির কথা উল্লেখ করেছেন যা তিনি হাইপোস্ট্যাসিস বলে বিশ্বাস করতেন, যার দ্বারা ঈশ্বর মানুষের মনের সাথে সত্যের যোগাযোগ ঘটান এবং প্রকৃতির নির্দেশ ও সুবিবেচনা সম্বন্ধে নির্দেশ দেন। তাঁর "ফ্লোটিং ম্যান" মতবাদ তার পাঠকদেরকে বলে যে তাদের নিজেদেরকে বাতাসে স্থগিত কল্পনা করতে পারে যা সমস্ত ইন্দ্রিয় থেকে বিচ্ছিন্ন, এমনকি যা তাদের নিজস্ব দেহের সাথে কোন সংবেদী যোগাযোগও নেই। তিনি যুক্তি দেন যে, এই পরিস্থিতিতে, একজন ব্যক্তি স্ব-চেতনা সম্পন্ন থাকবে। এভাবে তিনি এই সিদ্ধান্তে উপনীত হন যে আত্মার ধারণা যৌক্তিকভাবে কোন বস্তুর উপর নির্ভরশীল নয়, তবে ঐ আত্মাকে আপেক্ষিক পদে দেখা যায় না, তবে একে একটি প্রাথমিক পদার্থ হিসাবে দেখা যেতে পারে।

এই যুক্তিটি পরে রেন ডেসকার্টেস দ্বারা পরিশুদ্ধ এবং সরলীকৃত করা হয়েছিল। তিনি বলেছিলেন: "আমি সমস্ত বহিরাগত জিনিসগুলির ধারণা থেকে বিমূর্ত হতে পারি, কিন্তু নিজের চেতনার অনুভূতি থেকে নয়।"

সঠিক অনুচ্ছেদ শিরোনাম কোনটি?
titleA. সারাংশ এবং অস্তিত্বের মধ্যে পার্থক্য
titleB. পরীক্ষামূলক চিকিৎসা বিজ্ঞান
titleC. চিন্তা গবেষণা
titleD. যুক্তিবিজ্ঞান
উত্তর: titleC
গ্রেপ্তারি পরোয়ানা থাকা সত্বেও ১৯২২ এর শেষে তিনি ভারতে ফেরেন। এ সময় তাকে গঙ্গাপ্রসাদ, চার্লু, মেলেন ইত্যাকার ছদ্মনাম ব্যবহার করতে হয়েছিল। মাদ্রাজে এসে শ্রমিক নেতা সিংগারাভেলু চেট্টিয়ার এবং কলকাতায় বিপ্লবী সন্তোষ কুমার মিত্র ও আবদুর রেজ্জাক খানের সাথে সাক্ষাৎ করেন তিনি। এসময় তার কার্যকলাপ বিতর্কিত, আরেক বিপ্লবী নলিনী গুপ্তের সাথে ব্যক্তি ও গোষ্ঠী উপদলীয় কলহে জড়িয়ে পড়েন। জাহাজের মাধ্যমে জার্মান বিপ্লবী দের সহায়তায় আগ্নেয়াস্ত্র পাওয়ার চেষ্টা করলেও তা সফল হয়নি। ফলত তাকে আবার দেশ ছাড়তে হয়। ভারতত্যাগের পূর্বে মাদ্রাজে হিন্দুস্থান শ্রমিক ও কৃষক পার্টির প্রতিষ্ঠা করে যান ১৯২৪ এর ২রা মার্চ

সঠিক অনুচ্ছেদ শিরোনাম কোনটি?
titleA. ব্যক্তিগত জীবন ও পুত্রের মৃত্যু
titleB. কমিউনিস্ট পার্টির প্রতিষ্ঠা
titleC. মার্ক্সবাদী গবেষক
titleD. দেশে প্রত্যাবর্তন
উত্তর: titleD
বাঁশওয়াড়ার মহারাওয়াল চন্দ্রবীর সিংয়ের দ্বিতীয় পুত্র ছিলেন। ১৯৪৪ থেকে ১৯৮৫ সময়কালে বাঁশওয়ারার মহারাজকুমার ছিলেন। তার মাতা কুমার শ্রী দিলীপসিংজীর ভগ্নী হন। শুরুতে দেরাদুনের ওয়েলহাম বয়েজ স্কুলে পড়াশোনা করেছিলেন। এরপর, ইন্দোরের ডালি কলেজে পড়াশোনা শেষ করেন। মধ্য ভারত ক্রিকেট দলের সদস্য ছিলেন।

তার সম্মানার্থে ডানি কলেজের মাঠ হনুমন্ত ওভাল নামে নামাঙ্কিত হয়। জ্যেষ্ঠ ভ্রাতা সূর্যবীর সিং প্রথম-শ্রেণীর ক্রিকেট খেলেন। পুত্র সংগ্রাম সিং প্রথম-শ্রেণীর ক্রিকেট খেলেছেন। কাকাতো ভাই কেএস ইন্দ্রজিৎসিংজী ভারতের পক্ষে ৪ টেস্টে অংশ নিয়েছেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. দেহাবসান
titleC. শৈশবকাল
titleD. আন্তর্জাতিক ক্রিকেট
উত্তর: titleC
তাওফিক পাশা ছিলেন ইসমাইল পাশার জ্যেষ্ঠ পুত্র। তার ছোট ভাইদের মত তাকে পড়াশোনার জন্য ইউরোপ পাঠানো হয়নি। তিনি মিশরে বেড়ে উঠেছেন।

তিনি কায়রোর নিকটে একটি প্রাসাদ লাভ করেছিলেন। প্রায় বারো বছর যাবত তিনি এখানে নিরিবিলি জীবন কাটিয়েছেন। এখানে থাকাকালীন তিনি প্রজাদের প্রতি উত্তম ও ভদ্র আচরণের জন্য সুনাম অর্জন করেছিলেন।

তাওফিক পাশা ১৮৭৩ সালের ১৫ জানুয়ারি কায়রোতে এমিনা ইলহামিকে বিয়ে করেন। এমিনা ইলহামি ছিলেন দামাত ইবরাহিম ইলহামি পাশা ও নাজরিন কাদিনের কন্যা।

সঠিক অনুচ্ছেদ শিরোনাম কোনটি?
titleA. মৃত্যু
titleB. প্রারম্ভিক জীবন
titleC. শাসনকাল
titleD. শাসনপূর্ব‌ দায়িত্ব
উত্তর: titleB
১৯৭৪ খ্রিস্টাব্দে বাংলাদেশে জরুরি অবস্থা ঘোষিত হলে তিনি আত্মগোপন করেন। কী অবস্থায় সিরাজ সিকদার পুলিশের হাতে শেষপর্যন্ত আটক হন, এবং ঠিক কখন কোথায় কীভাবে তাকে নির্বিচার হত্যা করা হয়-সে সম্পর্কে অস্পষ্টতা রয়েছে। অ্যান্থনি মাসকারেনহাস বলেছেন, সিরাজ সিকদার ১৯৭৪ খ্রিষ্টাব্দে ডিসেম্বরের শেষ দিকে চট্টগ্রামের কাছাকাছি এক এলাকা (টেকনাফ) থেকে পুলিশ কর্তৃক গ্রেফতার হন। অনেকের মতে ১৯৭৫ সালের ১ জানুয়ারি চট্টগ্রামের হালিশহরে সরকারী গোয়েন্দা সংস্থার লোকজন তাকে গ্রেপ্তার করেন। আবার অন্য তথ্যমতে তিনি চট্টগ্রামের নিউমার্কেট এলাকা থেকে গ্রেপ্তার হন। গ্রেফতারকারী জানতেন না যে তিনি সিরাজ সিকদার। সেই দিনই তাকে বিমানে ঢাকায় আনা হয়। পরদিন শেরেবাংলা নগর থেকে সাভারে রক্ষীবাহিনীর ক্যাম্পে যাওয়ার পথে আইনশৃঙ্খলা রক্ষাকারী বাহিনীর সদস্যরা তাকে হত্যা করে।। আবার জাকারিয়া চৌধুরীর বলেন, সিরাজ সিকদারকে হাতকড়া লাগিয়ে চোখবাঁধা অবস্থায় ঢাকাস্থ রমনা রেসকোর্সের পুলিশ কন্ট্রোল রুমে নিয়ে আসা হয়। তারপর ২ জানুয়ারি ১৯৭৫ গভীর রাতে এক নির্জন রাস্তায় নিয়ে গিয়ে গুলি করে হত্যা করা হয়।

১৯৯২ খ্রিষ্টাব্দে সিরাজ সিকদারের মৃত্যুর ১৭ বছর পর ১৯৯২ সালের ৪ জনু সিরাজ সিকদার গবেষণা কেন্দ্রের চেয়ারম্যান শেখ মহিউদ্দিন আহমদ ও মহাসচিব নাজমুল ইসলাম সাইদ ঢাকা মহানগর মুখ্য হাকিমের (সিএমএম) আদালতে মামলা দায়ের করেন। এই মামলার নিষ্পত্তি হয় নি।


সঠিক অনুচ্ছেদ শিরোনাম কোনটি?
titleA. মৃত্যু
titleB. কাব্য
titleC. পূর্ব বাংলার সর্বহারা পার্টি গঠন
titleD. ভারতীয় সম্প্রসারণবাদের বিরুদ্ধে সর্বহারা পার্টির নীতি
উত্তর: titleA
২০১৮ সালের ৮ ই আগস্টের সন্ধার সময়ে ভারতে কেরালা রাজ্যে ব্যাপক বৃষ্টিপাত ঘটে, যার ফলে নদী বাঁধগুলি জলে ভরে যায়। প্রথম ২৪ ঘণ্টার মধ্যেই রাজ্যে ৩১০ মিমি বৃষ্টিপাত হয়। ভারী বৃষ্টিপাতের জন্য জলস্তর অনেকটা বৃদ্ধি পায়। এজন্য প্রায় সব বাঁধই খুলে দেওয়া হয়। ফলস্বরূপ, স্থানীয় নিম্নভূমিগুলিতে বন্যা ঘটে। রাজ্যের ইতিহাসে এই প্রথমবারের জন্য, রাজ্যের মোট ৪২ টি বাঁধের মধ্যে ৩৫ টি বাঁধের জলকপাট খোলা হয়েছিল। 

সঠিক অনুচ্ছেদ শিরোনাম কোনটি?
titleA. বৃষ্টিপাত প্রস্থান
titleB. বন্যার কারণ
titleC. প্রতিক্রিয়া
titleD. বৃষ্টিপাতের তথ্য
উত্তর: titleB
ঘরোয়া ক্রিকেটে চমৎকার ক্রীড়াশৈলী প্রদর্শনের কারণে প্রথমবারের মতো দক্ষিণ আফ্রিকা দলে যুক্ত হন ও ১৯২৭-২৮ মৌসুমে ইংল্যান্ড গমন করে পাঁচ টেস্টে গড়া সিরিজের প্রত্যেকটিতেই সপ্রতিভ ভূমিকা রাখেন। ফলশ্রুতিতে ১৯২৯ সালে পুণরায় ইংল্যান্ড গমনের জন্য মনোনীত হন তিনি। এ সময়ে তিনি বেশ ফুরফুরে মেজাজে ছিলেন। ৯৫১ রান ও ৫৭টি ডিসমিসালের সাথে নিজ নামকে জড়ান জক ক্যামেরন। কিন্তু, লর্ডসে অনুষ্ঠিত সিরিজের দ্বিতীয় টেস্টে হ্যারল্ড লারউডের বলে সজোরে পাঁজরে আঘাত হানলে বেশ আহত হন তিনি। এ সফরের উল্লেখযোগ্য বিষয় ছিল সমারসেটের বিপক্ষে সাতটি ডিসমিসাল ঘটিয়েছিলেন।

টেস্টে নিয়মিত সদস্যের মর্যাদা লাভের পর ব্যবসায়িক কারণে পরের মৌসুমে ট্রান্সভাল থেকে ইস্টার্ন প্রভিন্সে স্থানান্তরিত হন। ওয়েস্টার্ন প্রভিন্সের পক্ষে একটি খেলায় অংশগ্রহণের পর ১৯৩০-৩১ মৌসুমে সফররত ইংরেজ দলের বিপক্ষে সিরিজের চতুর্থ টেস্টে অধিনায়কের দায়িত্ব পালন করেন জক ক্যামেরন। তিনি তার মনোনয়নকে স্বার্থক করে তুলতে ৬৯ রানের লড়াকু ও মূল্যবান ইনিংস খেলে দলকে পরাজয়ের হাত থেকে রক্ষা করেন। ঐ মৌসুমে পাঁচ টেস্টের সিরিজ খেলার জন্য ইংল্যান্ড দল দক্ষিণ আফ্রিকা গমন করে। তৃতীয় টেস্টের পর নামি ডিনের স্থলাভিষিক্ত হয়েছিলেন তিনি।

সঠিক অনুচ্ছেদ শিরোনাম কোনটি?
titleA. অস্ট্রেলিয়া গমন
titleB. প্রারম্ভিক জীবন
titleC. টেস্ট ক্রিকেট
titleD. দেহাবসান
উত্তর: titleC
জনশ্রুতি আছে যে, কোন এক সময় একটি পাগলা হাতি বড় একটি গাছে দাঁত দিয়ে আঘাত করেছিল। এরপর ঐ গাছকে "দাঁতমারা" বলা হত। পরবর্তীতে আশে পাশের এলাকা সমূহ "দাঁতমারা" হিসেবে পরিচিতি লাভ করে। এবং এ নামেই ইউনিয়নের নামকরণ করা হয়। উল্লেখ্য, "দাঁতমারা" বাজারকে স্থানীয়ভাবে এক সময় "সাবর (সাহেবের) হাট" বলে ডাকা হত।

সঠিক অনুচ্ছেদ শিরোনাম কোনটি?
titleA. দর্শনীয় স্থান
titleB. অবস্থান ও সীমানা
titleC. নামকরণ
titleD. হাট-বাজার
উত্তর: titleC
ঐতিহ্যগতভাবে প্রার্থনা পতাকা পাঁচটি রঙের এক সেটে পাওয়া যায়। একেকটি পতাকা একেকটি নির্দিষ্ট রঙের হয়ে থাকে। বাম থেকে ডানে একে নীল, সাদা, লাল, সবুজ এবং হলুদ রঙের পতাকা সুবিন্যস্ত থাকে। এই পাঁচ রঙ দিয়ে পাচটি উপাদান এবং পাঁচ খাঁটি আলো প্রকাশ করা হয়। নীল রঙ দিয়ে আকাশ ও মহাশূন্য, সাদা বর্ণ দিয়ে বায়ু, লা দিয়ে আগুন, সবুজ রঙ দিয়ে পানি এবং হলুদ রঙ দিয়ে ভূমি বোঝানো হয়। এই পাঁচ উপাদানের সঠিক সমন্বয়ে সুস্বাস্থ্য লব্ধি হয় বলে ঐতিহ্যবাহী তিব্ব্তীয় চিকিতসা পদ্ধতিতে বর্ণিত আছে।

সঠিক অনুচ্ছেদ শিরোনাম কোনটি?
titleA. পতাকা উড্ডায়নের নিয়ম ও সময়
titleB. বর্ণ ও বিন্যাস
titleC. ইতিহাস
titleD. পতাকা নিয়ে প্রচলিত সংস্কার
উত্তর: titleB